༄༅། །རྒྱུད་ཐམས་ཅད་ཀྱི་རྒྱལ་པོ་སྒྱུ་འཕྲུལ་དྲྭ་བའི་རྩ་རྒྱུད་ལུང་གི་སྤྱི་གསང་བའི་སྙིང་པོའི་འགྲེལ་པ་ཀུན་བཟང་ཐུགས་ཀྱི་ཏི་ཀ་ཞེས་བྱ་བ་བཞུགས་སོ། །
« » «རྒྱུད་ཐམས་ཅད་ཀྱི་རྒྱལ་པོ་སྒྱུ་འཕྲུལ་དྲྭ་བའི་རྩ་རྒྱུད་ལུང་གི་སྤྱི་གསང་བའི་སྙིང་པོའི་འགྲེལ་པ་ཀུན་བཟང་ཐུགས་ཀྱི་ཏི་ཀ་ཞེས་བྱ་བ། བཅོམ་ལྡན་འདས་ཐོག་མའི་མགོན་པོ་འོད་མི་འགྱུར་བ་ལ་ཕྱག་འཚལ་ལོ།།» « » «གང་གི་རང་བཞིན་ཟབ་ཞི་སྤྲོས་དང་བྲལ་བའི་དབྱིངས། །» «ཀུན་ནས་རྙོགས་བྲལ་འོད་གསལ་མཆོག་གི་བདག་ཉིད་ནི། །» «སྲིད་ཞིར་མི་གནས་མཉམ་པ་ཉིད་དུ་རྟག་བཞུགས་པའི། །» «ཆོས་སྐུའི་སྟོན་མཆོག་རང་རིག་ངང་ལས་དབྱེར་མི་ཕྱེད། །» «ཆོས་ཉིད་གང་ལས་ནམ་ཡང་འཕོ་འགྱུར་མེད་བཞིན་དུ། །» «ཕྱིར་གསལ་རང་གདངས་ཡེ་ཤེས་ལྔ་ཉིད་ཡོངས་སྨིན་གཟུགས། །» «རིགས་ལྔའི་གཙོ་བོ་སྒྱུ་འཕྲུལ་དྲྭ་བའི་རྣམ་རོལ་ཅན། །» «ལོངས་སྐུའི་མགོན་དེར་སྒོམ་པ་གོམས་པའི་ཕྱག་གིས་འདུད། །» «ཇི་བཞིན་ཉིད་ལས་ཇི་ལྟར་མཆེད་པའི་རོལ་པ་ནི། །» «ཐུབ་ཆེན་དྲུག་དང་ཉིད་ལས་མི་གཞན་གསང་འཛིན་ལྷ། །» «རིགས་གསུམ་མགོན་སོགས་རྒྱལ་སྲས་མཆོག་བརྒྱད་བཙུན་མོར་བཅས། །» «སྤྲུལ»་«སྐུའི་ཚུལ་བཟུངས་ཇི་སྙེད་མཆིས་ལ་གུས་ཕྱག་འཚལ། །» «གང་དེའི་རྗེས་བཟུངས་དྲྭ་མ་ལྔ་དང་རྒྱལ་བོ་ཛཿ » «ཀུ་ཀུ་ར་ཛ་ཨོ་རྒྱན་རྗེ་དང་སངས་རྒྱས་གསང་། །» «བི་མ་བཻ་རོ་རྨ་གཉགས་ཟུང་སོགས་གསང་རྒྱུད་ཉིད། །» «གསལ་མཛད་འཕགས་བོད་པན་གྲུབ་ཚོགས་རྣམས་སྤྱི་བོས་མཆོད། །» «ཁྱད་པར་གནུབས་ཟུར་བརྒྱུད་པར་བཅས་དང་རོང་ཟོམ་རྗེ། །» «ཀུན་མཁྱེན་སྐྱེ་དགུའི་མིག་གཅིག་ངག་གི་དབང་པོའི་ཞབས། །» «གང་དང་མི་གཉིས་རང་བྱུང་རྡོ་རྗེ་གྲུབ་པའི་གཙོ། །» «མཐའ་ཡས་ཤེས་བྱ་གཟིགས་རྣམས་ཚེ་རབས་ཀུན་ཏུ་བསྙེན། །» «དམ་པ་དེ་ཀུན་རྣམ་བྱང་ཆེན་པོར་འུབ་ཆུབ་པའི། །» «རང་བཞིན་དོན་དམ་རྡོ་རྗེ་འདུས་མ་བྱས་པའི་ཁམས། །» «ཚོགས་བརྒྱད་སྦུབས་ནས་ཇི་བཞིན་སྟོན་མཛད་བླ་མ་རྗེ། །» «རིགས་ཀྱི་བདག་པོར་བཞུགས་ལ་བདག་རྒྱུད་བྱིན་གྱིས་རློབས།། » «གང་གི་ཡེ་ཤེས་སྒྱུ་མའི་འཕྲུལ། །» «མི་ཕྱེད་རྡོ་རྗེར་འབྱམས་ཀླས་བཞིན། ། » «དྲི་མེད་མཁའ་ཟླ་མཚོར་སྣང་ལྟར། ། » «ཡོངས་ཤར་མགོན་དེས་བདག་བློ་སྐྱོངས། །» «རིང་ལུགས་ལེགས་བཤད་ཀུནྡྷའི་དགྲ། །» «བཤད་བསྒྲུབ་མཁའ་ལ་ཆས་པའི་ཚེ། །» «ལོག་རྟོགས་མུན་པ་འཇོམ་བྱེད་ཀྱང་། །» «བདག་བློའི་པདྨོ་རྣམ་པར་རྒྱས། །» «དེ་ཕྱིར་དེ་ཡིས་ལེགས་སྨིན་པའི། །» «རྒྱུད་དོན་རྣམ་བཀྲའི་དགའ་ཚལ་ནི། །» «སྐལ་ལྡན་མིག་གི་བདུད་རྩི་རུ། །» «འདི་ན་བཞད་ལ་ལྟད་མོ་ལྟོས། །» «དེ་ཡང་འདིར་གདོད་མའི་ནང་དབྱིངས་ཆེན་པོ་ངོ་བོ་ཀ་ནས་དག་ཅིང་རང་བཞིན་ལྷུན་གྱིས་གྲུབ་པའི་རོལ་པ་ཚད་མེད་པའི་ཐུགས་རྗེའི་འཆར་ཚུལ་དྲུག་དང་སྒོ་རྣམ་པ་གཉིས་སུ་གང་དུའང་བསྐྱོད་པ་མེད་བཞིན་ཅིར་ཡང་སྣང་བར་གྱུར་པ་ལས། དེ་ཉིད་དུ་གཞན་རྐྱེན་ལ་མ་ལྟོས་པར་རང་བྱུང་གི་ཆོས་གསུམ་དང་ཁྱད་ཆོས་དྲུག་གི་ཚུལ་དུ་དག་པ་ཡེ་ཤེས་ཀྱི་སྒོ་ལྟར་སྣང་བ་ནས། ཐོག་མའི་གྲོལ་ས་གང་ཡིན་པ་ལ་བཙན་ས་ཟིན་པར་མཛད་པ་པོ་ནི་བདེ་གཤེགས་ཀུན་གྱི་སྤྱི་རིགས། རྒྱལ་བའི་ཡང་རྒྱལ། སྟོན་པའི་སྟོན་པ། སྲིད་ཞིའི་སྤྱི་དཔལ། ཀུན་དུ་བཟང་པོ་ཞེས་གྲགས་པ་དེ་ལགས་སོ། དེ་དང་ཆབས་ཅིག་དེ་ཉིད་དང་ངོ་བོ་གཅིག་གིས་བསྡུས་ཀྱང་ཁྱད་ཆོས་རྣམས་མ་རྟོགས་པ་ལ་ལྟོས་ནས། བདག་ཉིད་གཅིག་པའི་མ་རིག་པ་དང་གང་དང་ལྷན་ཅིག་མི་ཤེས་པའི་མཐུ་བརྟས་པས་ལྷན་ཅིག་སྐྱེས་པའི་མ་རིག་པ་སྟེ་གཉིས་ཀྱིས་རྒྱུ་བྱས། རང་སྣང་ལ་གཞན་དུ་བཟུངས་བས་རྐྱེན་བྱས་ཏེ་མ་དག་པ་འཁྲུལ་པའི་སྒོ་ལྟར་སྣང་བ་ནས་འགྲོ་དྲུག་གི་སྣང་ཚུལ་ཐ་དད་པ་རྣམས་ཀྱང་མིག་འཕྲུལ་ཅི་བཞིན་ཡོངས་སུ་སྣངབར་གྱུར་ཏོ། །དེའི་ཚེ་དེའི་དུས་ན་སྟོན་པ་ཀུན་ཤེས་རིག་པའི་རྒྱལ་བོ་ཉིད། ཆོས་ཉིད་བསམ་གྱིས་མི་ཁྱབ་པའི་དབྱིངས་ལས་གང་དུའང་འཕོས་པ་མེད་བཞིན། ཐུགས་རྗེ་ལྟར་འཆར་བའི་གོ་མ་འགག་པ་ནས་རང་སྣང་བའི་ཞིང་ཁམས་འོག་མིན་ཆེན་པོར། བདེ་གཤེགས་ཀུན་དང་གཉིས་སུ་མེད་ཅིང་ཀུན་གྱི་སྤྲུལ་གཞིར་གྱུར་པར་རིགས་བདག་དྲུག་པའི་ཕྱག་རྒྱར་སྣང་བར་མཛད་དེ།» «ཉིད་ལས་མི་་་་་་་གཞན་པའི་འཁོར་རྒྱལ་བ་རིགས་ལྔ་རྒྱལ་སྲས་སེམས«་«དཔའ།» «འཇོམ་བྱེད་ཁྲོ་བོ་དང་བཅས་པ་མངོན་པར་མཛད་ནས། དུས་གསུམ་ལས་འདས་པ་རྟག་པ་རྒྱུན་གྱི་འཁོར་ལོར་གསང་བ་ཆེན་པོ་འདི་དག་འགྲོ་བར་མཛད་བཞིན་འགྲོ་འདུལ་སྤྲུལ་པའི་སྤྲིན་གྱིས་ཀྱང་འཇིག་རྟེན་གྱི་ཁམས་ཡོངས་སུ་ཁྱབ་པར་མཛད་དོ། །དེ་ལྟར་གསང་ཆེན་རྡོ་རྗེ་ཐེག་པའི་ཆོས་ཀྱི་འཁོར་ལོ་ཇི་སྙེད་ཅིག་བསྐོར་བར་མཛད་པ་ལས་འདིར་«འཆ«ད་པར་བྱ་བ་ནི་རྒྱུད་ཐམས་ཅད་ཀྱི་རྒྱལ་པོ། ཐེག་པ་ཐམས་ཅད་ཀྱི་ཡང་རྩེ། བསྟན་པ་ཐམས་ཅད་ཀྱི་འབྱུང་གནས། ལུང་ཐམས་ཅད་ཀྱི་སྤྱི་འགྲེལ། རྒྱལ་བ་ཐམས་ཅད་ཀྱི་དགོངས་པའི་བཞེད་ཕུག །འབྲས་བུ་ཐམས་ཅད་ཀྱི་ཐུག་ས། འདས་པའི་སངས་རྒྱས་ཐམས་ཅད་ཀྱི་གཤེགས་ཤུལ། མ་འོངས་པའི་རྣལ་འབྱོར་པ་ཐམས་ཅད་ཀྱི་ལམ་དམ་པ་སྟེ། ཆེ་བའི་ཡོན་ཏན་བརྒྱད་དང་ལྡན་པ་སྒྱུ་འཕྲུལ་རྩ་བའི་རྒྱུད་དཔལ་གསང་བའི་སྙིང་པོ་ཉིད་འཆད་པར་བྱ་བ་ཡིན་ཏེ། དེ་ལྟར་ཡང་བི་མ་ལའི་ཁོག་གཞུང་གསལ་སྒྲོན་ལས། རང་བཞིན་གསང་བའི་སྙིང་པོ་འདི། གཞན་ལས་དཔག་པ་ཆེ་བ་བརྒྱད། ཅེས་སོ། །ཆེ་བ་དེ་ལྡན་གྱི་རྒྱུད་འདི་ནི་མཚོན་བྱ་རང་བཞིན་གཞིའི་རྒྱུད་ཀྱི་གནས་ལུགས་སྒྲོ་སྐུར་དང་བྲལ་བ་ཉིད་འཛུབ་ཚུགས་སུ་སྟོན་པར་བྱེད་པའི་སྔགས་བླ་ན་མེད་པ་ཉིད་ཡིན་ཏེ། དེ་ཉིད་ལས། མཚོན་བྱ་རང་བཞིན་གཞི་ཡི་རྒྱུད། །སྒྲོ་སྐུར་མེད་པར་སྟོན་པ་ནི། །མཚོན་བྱེད་སྒྱུ་འཕྲུལ་དྲྭ་བ་སྟེ། །འཛུབ་མོས་རི་བོང་ཅན་བཞིན་ནོ། ཞེས་སོ། དེ་ལྟ་བུའི་རྒྱུད་སྡེ་ཟབ་མོ་ཉིད་འཆད་བྱེད་ཀྱི་ཆོས་གང་གིས་འཆད་ཞེ་ན། རྒྱལ་བའི་བཀའ་ལུང་ཚད་མ། བླ་མའི་མན་ངག་ཚད་མ། རང་གི་རིག་པ་ཚད་མ་སྟེ། ཀུན་ཁྱབ་ཀྱི་ཚད་མ་གསུམ་གྱིས་འཆད་ལ། དེས་གཞལ་བས་རྒྱུད་དོན་ཤེས་པར་བྱ་བའི་གནས་གང་ཡིན་པ་མཐའ་དག་ཁོང་དུ་ཆུད་ནུས་པ་ཡང་། རྡོ་རྗེ་མེ་ལོང་ལས། ལུང་དང་རིག་པ་མན་ངག་གི། །ཚད་མ་དག་གིས་གང་གཞལ་བས། །ཤེས་བྱ་ཁོང་དུ་ཆུད་པར་འགྱུར། ཞེས་སོ། །དེ་བས་ན་སྒྱུ་འཕྲུལ་སྡེ་བརྒྱད་དང་། །བྱེ་བྲག་གི་བཤད་རྒྱུད་སྡེ་བཞི་ལ་སོགས་མདོ་རྒྱུད་ཚད་མ་དག་གི་ཚིག་དུམ་བུར་བཅད་ནས་འདིར་དྲངས་པས་གཞན་དག་ཡིད་ཆེས་པར་བྱ་བའི་དཔངས་པོ་སྟེ། རྒྱལ་བ་ནི་ཉེས་པ་མཐའ་དག་ཡོངས་སུ་ཟད་པའི་ཕྱིར། རྣམ་པ་ཀུན་དུ་རྫུན་གསུངས་མི་སྲིད་དེ་རྒྱུ་གཡོ་སྒྱུ་དང་བྲལ་བའི་ཕྱིར་རོ། དེས་ན་དེའི་གསུང་མཐའ་དག་བདེན་པར་ངེས་ཏེ། མདོ་ལས། ལུང་ནི་ཡིད་ཆེས་ཚིག་ཡིན་ཏེ།།ཉེས་པ་ཟད་པས་རྫུན་གྱི་ཚིག །སྨྲ་བར་མི་འགྱུར་རྒྱུ་མེད་ཕྱིར། །ཉེས་ཟད་ལུང་དུ་ཤེས་པར་བྱ། ཞེས་སོ། །དེ་དང་རྗེས་སུ་མཐུན་པར་འཕགས་བོད་ཀྱི་པན་གྲུབ་རྣམས་ཀྱིས་ཇི་ལྟར་མཛད་པའི་དགོངས་པ་ཐམས་ཅད། བླ་མ་དམ་པ་རྣམས་ཀྱི་ཞལ་ལས་ཐོས་པའི་མན་ངག་ཚད་མ་དག་ཀྱང་རང་ཉིད་ཀྱིས་ཚེགས་ཆུང་ངུས་རྒྱུད་དོན་རླབས་པོ་ཆེ་རྟོགས་པར་འགྱུར་བའི་ཐབས་དང་གནས་སྐབས་སུ་བྱ་སླ་ཞིང་མཐར་ཐུག་དགོས་པ་དཔག་ཏུ་མེད་པ་འགྲུབ་ནུས་པ་ཞིག་སྟེ། རྒྱུད་ལས། ཚེགས་ཆུང་དོན་ཆེ་ཐབས་དཔག་མེད།།བྱ་སླ་དཔག་དཀའ་མན་ངག་གོ །ཞེས་སོ། །དེ་བས་ན་དེ་གཉིས་ཀ་དང་འབྲེལ་བར་ཤེས་རབ་གསུམ་ལས་གཞན་དུ་མ་གྱུར་བའི་རིག་པ་ཚད་མས་གཞལ་ན་འཆད་བྱའི་དོན་ཇི་བཞིན་རྟོགས་ནུས་པ་ཡང་། རྒྱས་པའི་ལེའུ་དོན་ལྔ་པ་ལས། ཡངས་ལ་རྒྱ་ཆེ་གཏིང་ཟབ་པའི་ཤེས་རབ་ཟབ་པས་རྟོགས་པར་འགྱུར། ཞེས་དང་། དེ་ཕྱིར་བློ་ཅན་རྣམས་ཀྱིས་བརྩོན། ཞེས་པ་ལྟར་རོ། « «ད་ནི་ཇི་ལྟར་འཆད་པའི་ཚུལ་བརྗོད་པར་བྱ་སྟེ། དེ་ལ་ཡང་སྤྱི་དང་བྱེ་བྲག་གཉིས་ལས། དང་པོ་ལ་ཡང་ཐུན་མོང་དང་ཐུན་མོང་མ་ཡིན་པའི་བཤད་ཚུལ་སོ་སོར་ཡོད་པ་ལས་དང་པོ་མདོ་རྒྱུད་ཐུན་མོངས་པ་རྣམས་ནི་སྤྱིའི་ཆིངས་ལྔའི་སྒོ་ནས་འཆད་དེ། ཇི་སྐད་དུ་རྣམ་བཤད་རིག་པ་ལས། མདོ་དོན་སྨྲ་བར་འདོད་རྣམས་ལ། །མན་ངག་ཅུང་ཞིག་སྦྱིན་པར་བྱ། །དེ་ལ་མན་ངག་འདི་ཡིན་ཏེ། །དགོས་པ་བསྡུས་པའི་དོན་བཅས་དང་། །བརྒལ་ལན་བཅས་དང་མཚམས་སྦྱོར་བཅས། །ཚིག་དོན་བཅས་ཏེ་བསྙད་པར་བྱ།།ཞེས་པ་ལྟར་རོ། །དེ་ལས་རྒྱུད་སྡེའི་རྣམ་གྲངས་མ་ཧཱ་ཡོ་ག་སྤྱིའི་བཤད་ཚུལ་ནི་རྒྱན་བདུན་ཡིན་ཏེ། དེ་ཡང་འདི་ལྟར་ཧེ་རུ་ཀ་ཀ་སྤོའི་རྒྱུད་ལས། མ་ཧཱ་ཡོ་གའི་རྒྱན་བདུན་ཡང་། གླེང་སློང་པ་དང་སངས་རྒྱས་ཚུལ། །རྒྱས་བཤད་མཐའ་དང་བཤད་པའི་ཚུལ། །དབྱེ་བའི་རྣམ་པ་གང་ཟག་སྣོད། །བདེན་པའི་དགོངས་པ་ཤེས་པར་བྱ། ཞེས་པ་ལྟར་དང་། ཨ་ནུ་ཡོ་ག་རྣམས་ལུང་བདུན་གྱི་སྒོ་ནས་འཆད་པ་དང་། ཨ་ཏི་ཡོ་ག་རྣམས་སྤྱི་དོན་དྲུག་གི་སྒོ་ནས་འཆད་ཚུལ་སོགས་ཀྱང་རྒྱུད་དེ་ཉིད་དུ་གསུངས་པ་ལྟར་རོ། །གཉིས་པ་རྫོགས་པ་ཆེན་པོ་ཐུན་མོང་མ་ཡིན་པའི་བཤད་སྲོལ་ནི་ཆིངས་ཆེན་པོ་ལྔ་དང་། ཡན་ལག་བཞིས་ཤེས་པར་བྱ་བ་ལས་དང་པོ་ནི། ཉི་ཟླ་ཁ་སྦྱོར་ལས། ལོ་རྒྱུས་དོན་གྱིས་མ་བཤད་ན། །གསང་ཆེན་ངེས་པའི་བཀའ་འདི་ལ། །ཡིད་མི་ཆེས་པའི་སྐྱོན་དུ་འགྱུར། །རྩ་བའི་དོན་གྱིས་མ་བཤད་ན།» «།ཆོས་རྣམས་རིག་པར་མི་འདུས་པས། །མཐའ་ཡས་པ་ཡི་སྐྱོན་དུ་འགྱུར། །ཡོ་གའི་དོན་གྱིས་མ་བཤད་ན། །ཐེག་པའི་རུ་ཤན་མི་ཕྱེད་པས།» «།ཆེ་ཆུང་རིམ་པ་དོན་མེད་འགྱུར། །ཚིག་གི་དོན་གྱིས་མ་བཤད་ན། །རྒྱུད་རྣམས་རིམ་པར་གསལ་བའི་ཚིག །འཕྲུལ་མི་ཆོམས་པའི་སྐྱོན་དུ་འགྱུར། །དགོས་ཆེད་དོན་གྱིས་མ་བཤད་ན། །རྫོགས་ཆེན་བྱ་བརྩལ་མེད་པ་ལ། །དོན་མེད་པ་ཡི་སྐྱོན་དུ་འགྱུར། །ཞེས་དང་ཡན་ལག་བཞི་ནི། རིག་པ་རང་གྲོལ་ལས། །ཁྱུང་ཆེན་མཁའ་ལྡིང་ལྟ་བུའི་བློས། །དོན་གྱི་ཁོག་རྣམས་ཕུབ་སྟེ་བཤད། །སྟག་མོ་མཆོད་སྟངས་ཤེས་རབ་བློས། །དོན་གྱི་ས་ཆེན་བཅད་དེ་བཤད། །རུས་སྦལ་ནུར་འགྲོའི་ལྟ་བུའི་བློས། །ཡི་གེའི་འབྲུ་རྣམས་ཆོམ་པར་བཤད། །མུ་ཏིག་བལྟར་བརྒྱུས་ལྟ་བུའི་བློས། །མན་ངག་དོན་དུ་བསྡེབས་ལ་བཤད། །ཅེས་སོ། །དེ་དག་གི་སྤྱིའི་བཤད་ཐབས་ཅུང་ཟད་བསྟན་ནས། ད་ནི་བྱེ་བྲག་རྒྱུད་འདི་ཉིད་ཀྱི་བཤད་ཚུལ་ཅུང་ཟད་བརྗོད་པར་བྱ་སྟེ། དེ་ཡང་ཁོག་གཞུང་གསལ་སྒྲོན་ལས། ཕས་ཀྱི་ལན་གདབ་འབྲུ་གནོན་ཚིག །ཁོག་འབུབ་ས་བཅད་བཞི་རུ་གསུངས། །ཞེས་པས་ཁོག་འབུབ་པ་ལོ་རྒྱུས་ཀྱི་དོན་དང་སྦྱར་ཏེ་བཤད་པ་དང་། ས་བཅད་པ་དཀྱུས་ཀྱི་དོན་དང་སྦྱར་ཏེ་བཤད་པ་དང་། འབྲུ་གནོན་པ་ཚིག་གི་དོན་དང་སྦྱར་ཏེ་བཤད་པ་དང་། གནས་སྐབས་བརྒལ་ལན་གྱི་དོན་དང་སྦྱར་ཏེ་བཤད་པ་དང་བཞིའི་སྒོ་ནས་འཆད་པ་ཡིན་ཡང་གོང་དུ་སྨོས་པའི་རྫོགས་ཆེན་གྱི་བཤད་པའི་ཡན་ལག་བཞི་དང་ཕྱོགས་མཚུངས་པ་ཡིན་ནོ། །གཞན་ཡང་ཆོས་ལྔའི་སྒོ་ནས་འཆད་པ་སོགས་ཟུར་པ་ཡབ་སྲས་ཀྱི་ཕྱག་བཞེས་དུ་མས་མཚོན། འཕག་བོད་ཀྱི་མཁས་གྲུབ་རྣམས་ཀྱིས་འཆད་སྲོལ་ཚིག་རིས་ཐ་དད་པ་མང་དུ་སྣང་ཡང་དོན་ལ་ནི་གཅིག་གི་ནང་དུ་ཀུན་འདུས་པས་ན་སྔོན་གྱི་བདག་ཉིད་ཆེན་པོ་རྣམས་ཀྱི་ཕྱག་སྲོལ་མི་ཉམས་པའི་ཆེད་ཙམ་དུ་ཟད་དོ། །» «དེ་བས་ན་འདིར་དེ་དག་རེ་ཞིག་བཏང་སྙོམས་སུ་བྱས་ནས་གོང་དུ་བརྗོད་ཟིན་པའི་བཤད་ཐབས་ཀུན་དང་འབྲེལ་བར་ས་བཅད་གཉིས་ཀྱི་སྒོ་ནས་འཆད་པ་ཡིན་ལ། དེ་ཡང་འདི་ལྟར། སྤྱི་དོན་ལོ་རྒྱུས་ཀྱི་སྒོ་ནས་ཁོག་འབུབ་པ་དང་། བྱེ་བྲག་གཞུང་དོན་གྱི་སྒོ་ནས་རྒྱས་པར་བཤད་པའོ། །དང་པོ་ནི་རྣ་རྒྱུད་ལུང་གི་ཕྲེང་བ་ལས། རྒྱལ་བ་རྣམས་ནི་འཇིག་རྟེན་བྱོན་པའི་ཚེ། དེ་ཡིས་གསུངས་པའི་ལུང་ཆེན་རྣམས་ལ་ནི། ཕྱི་རོལ་རྒོལ་བ་ངན་པ་འབྱུང་སྲིད་ཀྱིས། དང་པོ་སྲིད་པ་ཆོས་ཀྱི་ལོ་རྒྱུས་སྨྲོས། ཞེས་གསུངས་པ་ལྟར་གནས་སྐབས་སུ་དམིགས་ཀྱིས་བསལ་ནས་བཤད་བྱར་ངོས་བཟུངས་པའི་རྒྱུད་སྡེ་ཉིད་ཀྱི་བྱུང་ཚུལ་མདོ་ཙམ་ཞིག་བརྗོད་པར་བྱ་བ་ཡིན་ལ། དེ་ལ་ཡང་གཉིས་ཏེ། བརྒྱུད་ཚུལ་གྱི་ལོ་རྒྱུས་དངོས་དང་ཇི་ལྟར་བརྒྱུད་པའི་གཞུང་ཉིད་ལ་ཕྱིན་ཅི་ལོག་གི་གླན་ཀ་སྤངས་པའོ། །» «དང་པོ་ནི་སྤྱིར་སྔ་འགྱུར་རྙིང་མའི་རྒྱུད་སྡེ་བཀའ་མ་ཐམས་ཅད་བརྒྱུད་པ་གསུམ་ལྡན་དང་གཏེར་མ་རྣམས་བརྒྱུད་ཚུལ་དྲུག་དང་བདུན་དང་དགུ་རྣམས་སུ་ངེས་པ་ལྟར། འདིར་ཡང་བཤད་རྒྱུད་རྒྱ་མཚོ་ལས། རྒྱལ་བ་སེམས་དཔའ་རྣལ་འབྱོར་བ།» «།དགོངས་པ་རིག་པ་རྣ་བར་བརྒྱུད། །གང་ལ་ཐུག་གི་བར་དུའོ། །ཞེས་གསུངས་པ་ལྟར་ཁྱབ་བདག་རིགས་དྲུག་པ་ནས་བདག་ཅག་གི་བླ་མའི་བར་རྒྱལ་བ་དགོངས་པའི་བརྒྱུད་པ། རིག་འཛིན་རིག་པའི་བརྒྱུད་པ། གང་ཟག་རྣ་བར་བརྒྱུད་པ་སྟེ་གསུམ་གྱི་ཚུལ་དུ་བརྒྱུད་པའི་ཟམ་མ་ཆད་ཅིང་བྱིན་རླབས་ཀྱི་ན་བུན་མ་ཡལ་བ་ཞིག་གོ» «། » «དེ་ལྟར་བརྒྱུད་ཚུལ་གསུམ་གྱི་དང་པོ་ནི་གདོད་མའི་མགོན་པོ་ཉིད་གཙང་མའི་གནས་སྤངས་པའི་འོག་མིན་ཆེན་པོར་ལྷུན་སྟུག་པོ་བཀོད་པའི་རྒྱན་ཉིད་དུ་བཞུགས་པ་གང་གི་ཚེ། ཕུན་སུམ་ཚོགས་པ་ལྔ་ལྡན་གྱི་གླིང་གཞི་ཇི་ལྟར་བྱུང་ཚུལ་ནི་རྒྱུད་འབྱུང་བའི་རྒྱུ་སྟེ། གོང་དུ་ཕྱོགས་ཙམ་བསྟན་པ་ལྟར་འོག་ཏུ་གླེང་གཞིའི་ལེའུ་སྟེ་དང་པོའི་སྐབས་སུ་ཞིབ་མོར་འཆད་པར་འགྱུར་ལ། དེ་ཙམ་ན་སྟོན་པས»[« མ་ཡིག་ཏུ་མ་གསལ«]«ཐུན་མོང་མ་ཡིན་པའི་ཐབས་ཤེས་དབྱེར་མེད་གསུམ་གྱི་ཆ་ནས་གླེང་བསླང་བས་འཁོར་གྱིས་བདེ་བས་དབྱེར་མེད་ཅི་ལྟར་རྟོགས་ཚུལ་དང་སྟོན་འཁོར་ཐུན་མོང་གིས་གླེང་སློང་ཇི་ལྟར་མཛད་ཚུལ་རྣམས་ནི་རྒྱུད་འབྱུང་མ་རགས་པའི་རྐྱེན་ཏེ་གླེང་སློང་གི་ལེའུ་སྟེ་གཉིས་པས་ཤེས་སོ། །དེ་ལྟ་བུའི་དགོངས་སྤྱོད་རྨད་དུ་བྱུང་བ་དོན་གྱི་ཟབ་དབང་གསུམ་ལ་བརྟེན་ནས་རང་གི་རོལ་བ་དང་རང་གི་རང་བཞིན་ངོ་བོ་དབྱེར་མེད་པར་གྱུར་བའི་ཚུལ་བསྟན་ནས། རིགས་ཀུན་དང་གཉིས་སུ་མེད་པར་བཞུགས་པ་དེའི་ངང་ལས་མ་གཡོས་བཞིན་དུ། གདུལ་བྱའི་ཁམས་སུ་ཆོ